Carlos Sainz jr va rata cursa din Arabia Saudită! Spaniolul a fost internat de urgență
Pilotul spaniol Carlos Sainz jr (Ferrari) va rata Marele Premiu de Formula 1 al Arabiei Saudite, prevăzut sâmbătă pe circuitul Jeddah.
Carlos Sainz jr va avsenta în Marele Premiu din Arabia Saudită, din cauza unei apendicite
El a fost diagnosticat cu apendicită, a informat scuderia italiană într-un comunicat. Sainz, care urmează să fie supus unei intervenţii chirurgicale, va fi înlocuit în calificările de vineri şi în cursă de pilotul de rezervă, britanicul Oliver Bearman (18 ani).
În prima cursă a sezonului, în Bahrain, Sainz a ocupat locul 3, după Max Verstappen şi Sergio Perez, ambii de la Red Bull.
"Familia Ferrari îi urează lui Carlos o recuperare rapidă", se arată într-un mesaj al lui Ferrari. În antrenamentele libere de de joi, Sainz, cu febră, a fost al şaselea şi respectiv al şaptelea în cele două sesiuni ale zilei.